open-index/open-wikipedia-markdown huggingface dataset:
Bjerkreim Bilselskap

**Bjerkreim Bilselskap** er et av de eldste rutebilselskap i Norge. Selskapet holder til på Vikeså i Rogaland og ble startet i 1916, av Johan Vasbø. Det hadde dermed 100-årsjubileum i 2016. Virksomheten har bestått av både gods- og busstransport. Bjerkreim Bilselskap kjører i dag skoleruter i Bjerkreim, Gjesdal og Eigersund kommune for Vy Buss.

## Referanser
Sverdrup (enhet)

**Sverdrup** (symbol *Sv*) er et mål på volum vann transportert per tidsenhet. Måleenheten brukes hovedsakelig i oseanografien som mål på størrelsen av vanntransport i havstrømmer.

1 Sv tilsvarer én million kubikkmeter pr. sekund, og kan uttrykkes som:

:1 \, {\rm Sv} := 10^6 \, \frac{\rm m^3}{\rm s} 

;Noen størrelsesforhold:
*  125 Sv: volumet på den antarktiske sirkumpolare strømmen, som er den havstrømmen på jorda som transporterer mest vann.
* 100–150 Sv: Golfstrømmens maksimum (55°V, sør for Newfoundland).
*  8 Sv: den nordatlantiske strømmen idet den når norskeskysten.
* 1,2 Sv: volumet av vanntransporten i alle jordas elver tilsammen.

## Referanser
Christoffer Hannevig senior

**Christoffer Hannevig** (født 21. august 1852, død 16. juli 1938) var en skipper, skipsreder og politiker fra Borre i Vestfold. Han var far til skipsreder Christoffer Hannevig jr. og krigshelten Thor Olaf Hannevig.

## Unge år
Han var sønn av skipper og skipsreiar, Edvard Pedersen Hannevig og Marthe Kristine Berg. Christoffer Hannevig tok realskole i Horten og eksamen ved Drammen sjømannskole. Han dro til sjøs som 14 åring, og ble skipper på barken "Deodata", da han var 20 år.

## Skipsreder
Han skaffet seg etterhvert egne skip og flyttet til Kristiania på begynnelsen av 1880-årene. Han giftet seg med Elfleda Kristine Nilsen, og de fikk sammen seks gutter og en datter. I 1888 flyttet de til Arendal hvor Hannevig har sett muligheter for å gjøre gode forretninger. Han overtok eiendommen Langsæ gård. Samme år etablerte Hannevig eget rederikontor i Arendal. De ble boende på Langsæ frem til 1892. Da flyttet de tilbake til Kristiania.

I 1898 kjøpte han storgården Vestmanrød i Borre i Vestfold.

## Politiker
Hannevig var varamann til Stortinget perioden 1904-06, som høyremann, og møtte ved noen anledninger høsten 1905. I perioden 1910-12 representerte han Jarlsberg krets i Jarlsberg og Larviks amt på Stortinget, hvor han var medlem av sosialkomiteen. Både sommeren 1911 og vår/sommer 1912 var han permittert for å ta seg av forretningene sine. Hannevig var ordfører i Borre 1907-10 og samtidig forlikskommissær.

## Arkivet
Arkivet etter Christoffer Hannevigs forretningsvirksomhet er oppbevart ved Kuben i Arendal.

## Referanser


## Kilder
*Lindstøl, Tallak: *Stortinget og Statsraadet 1814-1914*. Kristiania, 1914
*Imst, Geir: Christoffer Hannevig. Gull, krig og krakk, Pax forlag, Oslo, 2009

## Eksterne lenker
* 
*
Rufosophronica

* Se Systematisk inndeling

***Rufosophronica*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

## Utbredelse
Arten lever på Madagaskar.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Apodasyini Lacordaire, 1872 eller Desmiphorini  
******** Slekten *Rufosophronica* Breuning, 1971
********* *[[Rufosophronica rufoflava]]* Breuning, 1971

## Kilder
* Katalog med utbredelsesdata

## Eksterne lenker
* Bildegalleri
*
Epilystoides

* Se Systematisk inndeling

***Epilystoides*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, avlange, matt brune trebukker. Antennene tynne, omtrent så lange som kroppen. Pronotum er tønneformet, noe bredere enn langt, uten tenner på sidene. Dekkvingene er avsmalnende bakover, kraftig punktert.

## Utbredelse
Slekten lever i Sørøst-Asia  og Australia (Filippinene, Borneo, Java og Queensland).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Apomecynini J. Thomson, 1860
******** Slekten *Epilystoides* Breuning, 1939
********* *[[Epilystoides bispinosus]]* Breuning, 1939
********* *[[Epilystoides integripennis]]* Breuning, 1942
********* *[[Epilystoides unicolor]]* Breuning, 1957

## Kilder
* Liste over slektene
* Katalog over amerikanske slekter

## Eksterne lenker
* Bildegalleri 
* 
*
Edmund Rossland

**Edmund Rossland** (født 19. mai 1968) var bassist for Home By the C. Siden ble han prosjektleder i Kulturkompaniet. Han bor på Sandnes.

## Referanser
Fevikruta

**Fevikruta** var et norsk busselskap som ble startet i 1924 av Hilman Hansen på Fevik i Aust-Agder. Selskapet drev rutetrafikk mellom Grimstad og Arendal. I 1937 overtok Ansgar Nilsen og Arthur Traalum.  I 1969 ble Fevikruta solgt til Arendal Dampskibsselskabs bilruter.

## Kalender
I perioden 1952–1969 ga selskapet ut en kalender, «Fevikruta's kalender» med fotografier fra distriktet. Bussen var et sentralt element i kalenderen.

## Arkivet
Arkivet etter Fevikruta befinner seg ved KUBEN i Arendal. Arkivet inneholder regnskapsprotokoller og korrespondanse. På KUBEN finnes også samtlige utgaver av Feviksrutas kalender.

## Referanser


## Eksterne lenker
*
Albert Brewer

**Albert Preston Brewer** (1928–2017) var en amerikansk demokratisk politiker som var en støtte til George Wallace men etterhvert tok avstand fra hans politiske visjoner. Han var guvernør i Alabama fra 1968 til 1971.

## Liv og virke
### Bakgrunn
Brewer var født 26. oktober 1928 i Tennessee, og studerte ved University of Alabama.

### Politiker
Han var representant i *Alabama House of Representatives*, underhuset i delstaten Alabamas lovstiftende forsamling i perioden 1954 til 1966. Han var opprinnelig en alliert med George Wallace, og tiltrådte som viseguvernør i Alabama i 1967 samtidig som Wallaces hustru Lurleen Wallace tiltrådte som guvernør.

Guvernør Lurleen Wallace døde i 1968 i embedet, og Brewer etterfulgte henne som guvernør. George Wallace var på denne tid presidentkandidat for American Independent Party. Brewer valgte å styre Alabama uten å ta instruksjoner fra Wallace, og tok kraftig avstand fra ham i demokratenes primærvalg forut guvernørvalget i 1970.

Mens George Wallace førte en kampanje som appellerte særlig til de i den hvite befolkning som hadde negative holdninger til afroamerikanere, nektet Brewer å bruke noe som kunne oppfattes som rasistisk retorikk i sin kampanje. Han forsøkte å bygge en koalisjon av velutdannede hvite av middelklassen, den venstreorienterte arbeiderklassen i delstatens nordre del og svarte velgere som bare en kort tid hadde hatt reell mulighet til å registrere seg som velgere i Alabama. Etter primærvalgets første omgang var Brewer i ledelsen. George Wallace, som ble båret frem av en nesten uforblommet rasistisk kampanje, vant så knapt i primærvalgets andre omgang. 

Etter at Wallace hadde vunnet i selve guvernørvalget ettertrådte han i 1971 Brewer som guvernør.

I primærvalgkampen ble Brewers kandidatur motarbeidet ved offentliggjøringen av forfalskede fotografier som viste Brewer med en anfører for radikale svarte, Elijah Muhammad. Det ble også satt ut rykter om at guvernør Brewer skulle være homoseksuell og at hans hustru var en mentalt ustabil alkoholiker. Én statsviter har betraktet denne demokratiske primærvalgkampanjen til guvernør i Alabama i 1970 som «den mest skitne valgkamp noensinne».

Brewer gikk etterpå tilbake til sin praksis som advokat i Montgomery og arbeidet der til 1979. Deretter praktiserte han i Decatur til sent på 1980-tallet. Han var i 1978 atter kandidat til guvernør, men tapte igjen.

## Referanser


## Eksterne lenker
*Biografi på Cumberland School of Laws nettsted
Sefid Rud

**Sefid Rud** (, «den hvite elva») er ei elv i Iran. Den er den nest lengste elva i Iran etter Karun.

Elva heter Sefid Rud nedstrøms for samløpet mellom Qezel Owzan og Shahrood. Qezel Owzan er rundt 550 km lang og er det lengste tilløpet. Den samler vann fra den nordøstre delen av Zagrosfjellene og områdene øst for vannskillet mot Urmiasjøen. Shahrood er mye kortere, ca. 175 km, og samler vann fra sørskråningen til Elburzfjellene.

Ved samløpet ligger Sefid Rud-demningen med et magasin på 1860 millioner m³. Etter demningen bryter Sefid Rud gjennom Elburzfjellene i et trangt gjel. Nord for fjellene renner Sefid Rud gjennom slettelandet i Gilan og passerer nær Rasht. Til slutt danner elva et stort delta der den munner ut i Det kaspiske hav. Kaspiørret, stør, barber og mort vandrer opp i Sefid Rud fra Det kaspiske hav for å gyte.

## Kilder
* 
*

## Eksterne lenker
*
Solsikkeslekten

**Solsikkeslekta** (*Helianthus*), også kjent som **solvendel**, er en planteslekt i kurvplantefamilien. Totalt er det 110 arter i slekta, og alle stammer fra Amerika. Bladene er hjerteformede, og kurvene er store; skivekronene er brune og randkronene gule.

«Solsikke» refererer oftest til solsikke (*H. annuus*). Foruten arten solsikke hører også jordskokk til slekten. Bortsett fra tre arter i Sør-Amerika er alle artene i solsikkeslekta opprinnelig fra Nord-Amerika. Solsikkens runde brune skivekroner og gule randkroner ligner solen. Denne arten, sammen med andre arter, særlig jordskokk dyrkes i tempererte områder for mat og dekorative planter. Den største solsikkeåkeren finnes i Toscana i Italia.

Flerårige solsikkearter er ikke like populære i hager grunnet deres tendens til rask spredning og å bli trengende.

## Etymologi
Ordet «solsikke» er en omskrivning av latinske *solsequium*, av *sol*, «sol» – og *sequi*, «følge». Navnet spiller på at solsikker vender seg etter sola.

Det vitenskapelige navnet *Helianthus* kommer av gresk *ήλιος*, *hēlios*, «sol», og *ανθός*, *anthos*, «blomst».

## Referanser


## Eksterne lenker
*
Galleri Espolin

**Galleri Espolin** er et kunstgalleri i Storvågan i Nordland. Galleriet ble opprettet i 1992 for å vise kunstverkene til billedkunstneren Kaare Espolin Johnson. I tillegg viser galleriet temporære utstillinger med andre kunstnere.

Galleriet vil fra 2026 bli en del av SKREI Opplevelsessenter, og er i dag tilknyttet Museum Nord.

## Arkitekturen
Anlegget ble tegnet av arkitekt Gisle Jakhelln. Han hentet inspirasjon fra islandsk tradisjonell byggekunst, fordi Espolin Johnson har islandske aner. I juni 2006 ble galleriet utvidet med en ny fløy på rundt 164 kvadratmeter. Galleriet fikk økonomisk støtte til utvidelsen fra Kulturrådet, Nordland fylkeskommune, Vågan kommune og Sparebanken Nord Norge.

## Referanser


## Eksterne lenker
*Om Galleri Espolin på Museum Nords hjemmesider - besøkt 21. januar 2018
*Galleri Espolins hjemmesider - besøkt 21. januar 2018
Myonebrides

* Se Systematisk inndeling

***Myonebrides*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Apodasyini er små til middelsstore (5-10 millimeter), grå- eller brunlige trebukker. Oversiden er kledt med ganske korte hår, kraftig og tett punktert, ofte med mønstre av fine skjell. Antennene er knapt så lange som kroppen. Pronotum er nærmest tønneformet, uten pigger eller tenner langs kanten eller oftere med en kort tann midt på. Dekkvingene er jevnbrede med markerte "skuldre". Beina er forholdsvis korte.

## Levevis
Larvene lever inne i død ved.

## Utbredelse
Slekten er bare kjent fra Papua Ny-Guinea.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Apodasyini Lacordaire, 1872 eller Desmiphorini
******** Slekten *Myonebrides* Breuning, 1957
********* *[[Myonebrides crassepunctata]]* Breuning, 1957
********* *[[Myonebrides flavomaculata]]* Breuning, 1969
********* *[[Myonebrides sexpunctata]]* Breuning, 1957

## Kilder
* Katalog med utbredelsesdata 
* Liste over slektene (Desmiphorini)
* Cermabycidae.org - Apodasyini

## Eksterne lenker
*
Sørishavsstrømmen

**Sørishavsstrømmen** (også *den antarktiske sirkumpolare strøm* og *Sydpolstrømmen*) er en kraftig, kald havstrøm som kretser om det antarktiske kontinentet på rundt 45-55 grader sørlig bredde. 

Sørishavstrømmens retning, med jordrotasjonen, forårsakes av vindene i Vestavindsbeltet som hovedsakelig blåser fra vest mot øst. Alternative navn på strømmen er derfor *Vestavindstrømmen* eller *Vestavindsdriften*. 

Strømhastigheten er ikke så stor, 0,1 m/s eller mindre, men strømmen er både bred og dyp, og er med en vannføring på rundt 125 sv den havstrømmen i verden som transporterer mest vann. Til sammenligning er den sterkt varierende Golfstrømmen mellom 100–150 av ved maksimumet sør for Newfoundland og den nordatlantiske strømmen, som bl.a. går mot norskekysten er på 8 sv.

Så lenge Antarktis var landfast med Australia og Sør-Amerika ble varme strømmer transportert sørover, og Antarktis var isfritt. Men platetektoniske bevegelser førte til at det antarktiske kontinentet ble revet løs fra de australske og sør-amerikanske kontinentene, og med åpningen av Tasman- og Drakestredet startet den kalde sirkumpolare strømmen opp og hindret varmt overflatevann i å trenge sørover. Dermed startet en nedkjøling som for rundt 35 millioner år siden resulterte at den antarktiske iskappen la seg over det nå isolerte kontinentet, og jorda gikk med det inn i den pågående kenozoiske istida.

## Litteratur
* Lynne D. Talley et al.: *Descriptiv Physical Oceanography. An Introduction.* 6th edition. Elsevier, Amsterdam o. a. 2011, ISBN 978-0-7506-4552-2.
* P.F. Barker, G.M Filippelli, F. Florindo, E.E. Martin og H.D. Scher: ''Onset and Role of the Antarctic Circumpolar Current'' , (pdf-fil), Deep-Sea Research del II. 54 (21): 2388–2398. doi:10.1016/j.dsr2.2007.07.028. Hentet 6. januar 2017.

## Referanser
Mahershala Ali

**Mahershalalhashbaz «Mahershala» Ali** (født **Mahershalalhashbaz Gilmore**, 1974) er en amerikansk skuespiller. Ali begynte karrieren sin i TV-serier som *[[Crossing Jordan]]* og *[[Threat Matrix]]* før han fikk sin gjennombruddsrolle som figuren Richard Tyler i science fiction-serien *[[The 4400]]*. Hans første store filmutgivelse var *[[Den fantastiske historien om Benjamin Button]]* (2008). Han har også spilt i andre større filmer som *[[Predators]]* og *[[The Place Beyond the Pines]]*.

Senere år er han kjent for rollen sin som Remy Danton i serien *[[House of Cards (USA)|House of Cards]]*, Cottonmouth i serien *[[Luke Cage]]*, Juan i *[[Moonlight]]* (2016) og Boggs i *[[The Hunger Games: Mockingjay - Part 1]]* (2014) og oppfølgeren *[[The Hunger Games: Mockingjay – Part 2]]* (2015). For sin rolle i *Moonlight* ble han nominert til en Golden Globe for beste mannlige birolle.

## Tidlig liv
Ali ble født i 1974 i Oakland i California og vokste opp i Hayward i California. Han er oppkalt etter bibelskikkelsen Maher-Sjalal-Hasj-Bas. Han hadde en kristen oppvekst av moren, som var en ordinert prest, men konverterte senere til islam og byttet etternavnet sitt fra Gilmore til Ali og er i dag en Ahmadiyyamuslim. Faren hans opptrådte på Broadway. Han gikk på Saint Mary's College of California i Moraga, California, der han i 1996 fikk en grad i massekommunikasjon.

## Karriere
Ali var kjent profesjonelt som Mahershalalhashbaz Ali fram til 2010. Hans første storfilm er David Finchers *[[Den fantastiske historien om Benjamin Button]]* (2008) med Brad Pitt i hovedrollen.

Han er senere kjent for å ha spilt rollen Remy Danton i Netflix-serien *[[House of Cards (USA)|House of Cards]]*, Cornell «Cottonmouth» Stokes i nettfjernsynsserien *[[Luke Cage]]*, Colonel Boggs i *[[The Hunger Games: Mockingjay - Part 1]]* (2014) og oppfølgeren *[[The Hunger Games: Mockingjay – Part 2]]* (2015).

For sin rolle som Juan i *[[Moonlight]]* (2016) vant han en Critics' Choice Award og ble nominert til en Golden Globe for beste mannlige birolle.

## Filmografi (utvalgt)

### Film

### TV

## Referanser


## Eksterne lenker
*
David Cross (musiker)

**David Cross** (født 23. april 1948 i Turnchapel ved Plymouth i England) er en engelsk el-fiolinist, best kjent for å spille med den progressive rockegruppa King Crimson på syttitallet (særlig på Larks' Tongues in Aspic og Starless and Bible Black).

## Referanser


## Eksterne lenker
* 
*
Poticuara

* Se Systematisk inndeling

***Poticuara*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstor, avlange, gule og svarte trebukker. Antennene er noe lengre enn kroppen, svarte, de innerste leddene fortykkede og sterkt hårete. Pronotum er omtrent trapesformet, litt bredere enn langt, kan ha gule sidekanter. Dekkvingene er litt innsnevrede i midten med tre opphøyde lengderibber. De kan være ensfarget brungule eller svarte med gule skuldre og en blekgul tverrstripe.

## Utbredelse
Slekten er funnet i Costa Rica, Peru og Bolivia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Hemilophini J. Thomson, 1868
******** Slekten *Poticuara* Martins & Galileo, 1991
********* *[[Poticuara exilis]]* (Bates, 1881)
********* *[[Poticuara ipiterpe]]* Martins & Galileo, 1991

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Lavering

**Lavering** refererer til en teknikk innen tegne- og malekunsten der noe blir skyggelagt eller modellert med pensel og sterkt fortynnet blekk, tusj, sepia, blekk, og så videre. Tegninger med blyant- eller penn kan bli etterarbeidet med bruk av lavering for å få en malerisk helhetsvirkning, eller for å aksentuere den plastiske form. Lavering var særlig utbredt i kunstepoker som var innstilt på maleriske virkninger, som for eksempel barokken.

## Referanser
Junior-VM i ishockey 2017

**Junior-VM i ishockey 2017** ble arrangert i Montréal og Toronto i Canada fra 26. desember 2016 til 5. januar 2017. USA vant turneringen foran vertsnasjonen Canada. Russland tok bronse etter å ha slått Sverige i bronsefinalen. Norge spilte ikke hovedturneringen, men rykket ned fra divisjon 1.

### Stilling

## Referanser
Gjellebein

**Glellebeinet** eller **cleithrum** er et hudbein som finnes hos beinfisk. Bladet danner bakkanten på gjellekammeret og fungerer som støtte for brystfinnen. Knokelen er homolog med skulderbladet hos firbeinte virveldyr. Navnet er avledet av gresk κλειθρον - nøkkel.

## Gjellebeinet hos fisk
Gjellebeinet oppsto hos primitive beinfisker og har mange utforminger gjennom fossilhistorien. I moderne fisker er cleithrum et stort ben som strekker seg oppover fra basis av brystfinnen og fester hele gjellesystemet og finnestrukturen til kraniet ovenfor gjellene. Beinet danner også den bakre kant av gjellekammeret. Denne knokkelen er lett å kjenne igjen, og kan ha årringer og har vitenskapelig blitt brukt for å bestemme alderen på fiskene.

## Utvikling av skulder hos firbeinte virveldyr
Hos tidlige kjøttfinnefisker fyllet gjellebeinet samme funksjon som hos moderne strålefinnefisker. Det samme gjelder de nålevende kvastfinne- og lungefiskartene. Etter hvert som brytsfinnene ble viktigere som framdriftsorgan hos forløperne til amfibiene, ble foreankring for brystfinnenen den viktigste funksjonen. Hos *[[Tiktaalik]]* hadde gjellebeinet løsnet fra bakkanten av skalletaket og er med å danne et skulderbelte som forankrer framfinnene til ryggraden. Samtidig gav det *Tiktaalik* en hals og et hode som kunne bevege seg mer uavhengig av kroppen. Hos de tidlige panserpaddene ble gjellebein/kragebein-komplekset helt fritt fra hodeskallen. Funksjonen som støtte for frambeina ble etter hvert forsterket av flere bein, og gjellbeinet ble mer eller mindre tilbakedannet hos urrepltilene.

## Referanser
Ischiosioma

* Se Systematisk inndeling

***Ischiosioma*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, avlange, lyst brunlige trebukker.  Antennene er tynne og litt lengre enn kroppen. Pronotum er omtrent sylindrisk uten tenner på sidene, mye smalere enn dekkvingene. Dekkvingene er noe avsmalnende bakover og har rettvinklede "skuldre", det lyse tegninger som inkluderer et bredt skråbånd.

## Utbredelse
Slekten er utbredt i det sørlige og østlige Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Onciderini J. Thomson, 1860
******** Slekten *Ischiosioma* Martins & Galileo, 1990
********* *[[Ischiosioma albata]]* Martins & Galileo, 1990
********* *[[Ischiosioma obliquata]]* Martins & Galileo, 1990

## Kilder

* Liste over slektene
* Katalog med utbredelsesdata 

## Eksterne lenker
* Bildegalleri 
*
Friidrett under sommer-OL

**[[Friidrett]]** har blitt konkurrert i samtlige **[[sommer-OL]]** siden starten på de moderne sommerleker i 1896. Det moderne programmet inneholder løpsøvelser, tekniske øvelser, landeveisøvelser og kombinerte øvelser. Terrengløp var også en del av programmet, men ble har ikke blitt arrangert siden 1924.

## Medaljefordeling
Kilder:

## Se også
* Liste over olympiske medaljevinnere i friidrett (menn)
* Liste over olympiske medaljevinnere i friidrett (kvinner)

## Referanser


## Eksterne lenker

* Olympic sports
* Resultater på Olympedia.org
Renate Schmidt

**Renate Schmidt** (født Pokorny, 12. desember 1943 i Hanau) er en tysk programmerer, systemanalytiker og politiker (SPD). Hun var fra 1990 til 1994 visepresident i Forbundsdagen, og familieminister fra 2002 til 2005 i Gerhard Schröders andre regjering. Renate Schmidt var medlem av Forbundsdagen fra 1980 til 1994 og deretter fra 2005 til 2009.

## Referanser
Verdenscupen i hurtigløp på skøyter 2016/17 – Verdenscup 3 – 1000 meter kvinner

**[[Verdenscupen på skøyter|Verdenscup]] runde nummer tre i [[Verdenscupen i hurtigløp på skøyter 2016/17|sesongen 2016/17]] i [[hurtigløp på skøyter]] for kvinner på  meter** i Ispalasset Alau i Astana, Kasakhstan lørdag den 3. desember 2016.

Distansen ble vunnet av japanske Miho Takagi på 1.15,25 foran de to nederlandske løperne Jorien ter Mors på andreplass og Marrit Leenstra på tredjeplass. Gruppe B ble vunnet av tsjekkiske Karolína Erbanová foran sørkoreanske Park Seung-hi på andreplass og canadiske Marsha Hudey på tredjeplass.

## Medaljevinnere

## Resultater

## Funksjonærer
* Overdommer var Bjørn Pettersen, Norge.
** Starter var Jan Zwier, Nederland for gruppe A og Jevgenij Bojarskij, Russland for gruppe B.

## Referanser




## Eksterne lenker
* Menyside for parsammensetning og resultater på live.isuresults.eu.
;For  meter
** Gruppe A : Parsammensetning, passerings- og rundetider i parrekkefølge og resultater på live.isuresults.eu.
** Gruppe B : Parsammensetning, passerings- og rundetider i parrekkefølge og resultater på live.isuresults.eu.
* Resultater på gruppe A og for gruppe B på www.ISU.html.infostradasports.com
* Resultater på www.SpeedSkatingStats.com (Engelsk) og på www.SchaatsStatistieken.nl (Nederlandsk).
* Resultater for gruppe A og for gruppe B på www.SpeedSkatingNews.info på engelsk.
* Resultater for gruppe A og for gruppe B på SpeedskatingResults.com på engelsk
* Resultater for gruppe A (med ''uavhengig eget poengsystem'') og for gruppe B på www.The-Sports.org på engelsk
Bonus

**Bonus** refererer vanligvis til en ekstra utbetaling av overskudd for eksempel til arbeidstakere, aksjeeiere eller forsikringstakere.. I arbeidsliv er bonus tillegg i lønn som ofte ikke er knyttet til bestemte arbeidsoppgaver, og der utbetalingene kommer ujevnt med hensyn til perioden de er opptjent i eller gjelder for. 
I kjøretøy- og bilforsikring kan bonus bety premiering for skadefri kjøring.

I kortspill er bonus ekstrapoeng for vunnet spill.

Ifølge Statistisk sentralbyrås definisjon omfatter bonus provisjon, overskuddsdeling, produksjonstillegg, gratialer og tantieme, og gis som et beregnet gjennomsnitt per måned for perioden fra og med 4. kvartal året før til tellingstidspunktet.

Ordet bonus stammer fra latin, adjektivet *god*, egentlig «god, nyttig; rettskaffen; pålitelig; tapper; vennlig».

## Referanser
Skala-uavhengig piksel

**Skala-uavhengig piksel** (engelsk **scale-independent pixel**) er en pikselvariant brukt i tekststørrelse i Android-utvikling. Den ligner på density-independent pixel, men den er også skalert etter brukerens fontstørrelseinnstilling. Det er anbefalt av Android-utviklernes retningslinjer at skala-uavhengig piksel brukes i stedet for piksler i tekststørrelse slik at tekststørrelsen blir stilt etter skjermtettheten og brukerens tekststørrelsepreferanse.

## Referanser
Georges Prêtre

**Georges Prêtre** (født 14. august 1924 nær Waziers i Douai i Frankrike, død 4. januar 2017 i Navès i departementet Tarn) var en fransk dirigent.

## Liv og virke
Etter musikkstudier ved konservatoriet i Douai med trompet og klaver som hovedinstrumenter, og sin utdannelse til dirigent hos André Cluytens ved Pariskonservatoriet debuterte han i 1946 som 22-åring ved operaen i Marseille. Han har deretter dirigert ved operahusene i Lille og Toulouse, samt ved Opéra-Comique i Paris og ved Lyric Opera Of Chicago. I yngre år opptrådte han av og til under pseudonymet Georges Dhérain.

I 1960-årene debuterte han på Covent Garden i London, Metropolitan-operaen i New York City samt på La Scala i Milano. Han har arbeidet med Maria Callas ved et flertall tilfelle, og innspilt i *[[Carmen]]* og *[[Tosca]]* sammen med henne.

Foruten opera er Prêtre fremst kjent for fremførelser av franske verk som Debussys *La Mer* og Maurice Ravels *Daphnis et Chloé*. Han er også sterkt sammenknyttet til Francis Poulenc og dirigerte premieren av dennes opera *La voix humaine* på Opéra-Comique i 1959 og hans *Sept répons des ténèbres* i 1963.

Som 83-åring dirigerte Prêtre Nyttårskonserten i Wien år 2008 og deretter ytterligere en gang i 2010. Han er den første franske dirigenten i den rollen.

## Referanser


## Eksterne lenker
* 
*
Avling

**Avling** de delene av planter, alger eller sopp som høstes og utnyttes som menneskemat, dyrefôr, medisin, tekstiler, biodrivstoff eller annen bruk. Avling er høstet produksjon av jordbruks- og hagebruksvekster og omfatter både produksjon for salg og eget forbruk.

Faktorer som avgjør størrelse og kvalitet på avling er blant annet jordsmonn, klima, vekstperiodens lengde, samt skadedyr og ugress. Avlinger måles vanligvis i kilogram per dekar (kg/daa). 

Ordet er synonymt med grøde og årsvekst. 

## Referanser
Fimi (elv)

**Fimi** er en høyre sideelv til Kasai i Den demokratiske republikken Kongo. Fimi er en del av Kongos nedbørfelt.

Elva starter fra innsjøen Mai-Ndombe, og mottar straks etter den store, seilbare sideelva Lukenie fra venstre. Fimi flyter i en sørvestlig retning, og møter Kasai ved byen Mushie.

Vassdraget Fimi/Lukenie er 1&nbsp;060 kilometer langt.

## Referanser
Inter-Client Communication Conventions Manual

**Inter-Client Communication Conventions Manual (ICCCM)**, også kalt **I39L**, en forkortelse for **I**, **39** bokstaver, og **L**, er en standard protokoll for vindussystemet X som spesifiserer kommunikasjon mellom klienter og en X-tjener eller vindusbehandler. Protokollen ble konstruert av David S. H. Rosenthal innenfor MIT X konsortiet i 1988.

Første versjon av protokollen ble publisert i juli 1989 og versjon 2.0 ble publisert tidlig i 1994.

## Eksterne lenker
* Inter-Client Communication Conventions Manual, Version 2.0
* Inter-Client Communication Conventions Manual Version 2.0
Justin Hurwitz

**Justin Hurwitz** er en amerikansk komponist og manusforfatter. 

Han er kjent for samarbeidet med Damien Chazelle og har komponert filmmusikken til filmene hans *[[Whiplash (2014)|Whiplash]]* (2014) og *[[La La Land]]* (2016). Hurwitz vant flere bransjepriser for lydsporet til *La La Land*, blant annet to Critics' Choice Movie Awards og to Satellite Awards. Han vant også to Golden Globes og to Oscar-priser for beste originalmusikk og beste sang (for «City of Stars») under den 74. Golden Globe-utdelingen og den 89. Oscar-utdelingen.

## Filmografi

## Referanser


## Eksterne lenker
* 
* 
*
Barry Jenkins

**Barry Jenkins** (født 1979) er en amerikansk filmskaper basert i Los Angeles. Han regisserte filmene *[[Medicine for Melancholy]]* (2008) og *[[Moonlight]]* (2016).

## Karriere
Jenkins gjennombruddsfilm var *[[Medicine for Melancholy]]* (2008), en lavbudsjetts film med Wyatt Cenac og Tracey Heggins i hovedrollene. Filmen fikk god mottagelse hos kritikere.

Etter suksessen med sin forrige film, skrev Jenkins et manus om «Stevie Wonder og tidsreise», og en adaptasjon av James Baldwins roman *If Beale Street Could Talk*, men ingen av disse ble satt i produksjon. Han hadde deretter jobber som snekker og grunnla et reklamebyrå. I 2011, skrev han og regisserte *Remigration*, en science fiction-kortfilm om gentrifisering. Jenkins ble manusforfatter for HBO-serien *[[The Leftovers]]*, men han kommenterte i ettertid at «jeg fikk ikke gjort mye».

Jenkins skrev og regisserte dramaet *[[Moonlight]]* (2016). Filmen ble spilt inn i Miami og hadde premiere Telluride Film Festival i 2016 og fikk svært positiv kritikk. Jenkins ble nominert til to Golden Globes under den 74. Golden Globe-utdelingen for arbeidet med *Moonlight* (beste regi og beste manus).

## Filmografi

## Referanser


## Eksterne lenker
* 
*
Georg Jacob Stousland

**Georg Jacob Stousland** (født 28. november 1883 på Kråkerøy i Østfold, død 9. april 1957 på Hamar) var en norsk ingeniør og hobbyfotograf. Han var sønn av Carl Thomas Jørgensen Stousland og Jenny Martine Jacobsdatter Stousland. Han studerte til ingeniør i Zürich (Sveits) og ble senere direktør ved Melkefabrikken på Hamar.

I 1920 bygget Georg Jacob Stousland en stor villa som dengang het Hamarhus, med beliggenhet på Ajer (Hamar). Arkitekt for huset var Ole Øvergaard, som var en slektning av Stousland. Da huset ble bygd, strekte eiendommen seg fra Lilleajerveg og Aluvegen og helt ned til Ringgata. Rundt hovedbygningen lå det mange vakre blomsterbed, ellers fantes det en tennisbane, en stor frukt- og grønnsakshage og en skog på eiendommen. Idag eies huset av Hamar kommune og leies ut til Hamar og Hedemark turistforening.

Georg Jacob Stousland var den første formann i Hamar og Hedemark turistforening som ble stiftet i 1930. Den første hytta var Målia, som ble etablert i 1933 som gave fra daværende formann Georg Stousland.

Han var også med på å etablere Hamar Handelsgymnas.

## Referanser


## Eksterne lenker
* «Georg Jacob Stousland», fra Lokalhistoriewiki
Damien Chazelle

**Damien Sayre Chazelle** (født 19. januar 1985) er en amerikansk filmregissør og manusforfatter. Hans regissørsdebut er musikalen *[[Guy and Madeline on a Park Bench]]* (2009). I 2014 skrev og regisserte han *[[Whiplash (2014)|Whiplash]]*, basert på hans prisvinnende kortfilm *Whiplash* (2013). Filmen hadde premiere på Sundance filmfestival og fikk fem Oscar-nominasjoner, blant annet Oscar for beste film. Han er også kjent for å vært medforfatter på filmen *[[10 Cloverfield Lane]]* (2016) og for å ha skrevet og regissert *[[La La Land]]* (2016). Chazelle vant to Golden Globes under den 74. Golden Globe-utdelingen for arbeidet med *La La Land* (beste regi og beste manus).

Han ble tidenes yngste regivinner for Oscar for beste regi da han vant i 2017 for *La La Land*.

## Filmografi

## Referanser


## Eksterne lenker
* 
*
Ingeborg Oktober

**Ingeborg Schistad Tiltvik**, kjent under artistnavnet **Ingeborg Oktober**, (født 31. oktober 1994) er en norsk musiker, tekstforfatter og komponist fra Hamarøy i Nordland.

Ingeborg Oktober slapp sin første singel «Evi Melodi» i 2012 og fulgte opp med EP-en *Straumført* og debutalbumet *Hjerteræk* i 2014 på plateselskapet Clearpass Records/Musikkoperatørene. I 2018 ga hun ut albumet *Skjømmingsboka*. For albumet vant hun Spellemannprisen 2018 i klassen viser. Hun ble også nominert til Spellemannprisen 2022 i klassen viser og visepop for sitt tredje album, *2018*.

Hun har samarbeidet tett med artisten Æ (Erling Riibe Ramskjell), som også var produsent på debutalbumet. Sammen med Æ har hun deltatt på en rekke utgivelser i hans navn og turnert med bandet Likholmen med blant andre den svenske visesangeren Stefan Sundström siden 2015.

## Festspillprofil i 2021
I 2021 var hun festspillprofil under Festspillene i Nord-Norge. I den forbindelse laget hun et audiovisuelt bestillingsverk kalt *Et fucka år*, og i juni 2021 ga hun i sin første bok, som også bar tittelen *Et fucka år*, på forlaget Utenfor Allfarvei. Boken og det audiovisuelle verket handler om selvmordsforebygging. Boken inneholder hennes egne låttekster, sakprosa og illustrasjoner, og etterordet er skrevet av Peder Kjøs. Scenepremieren på det audiovisuelle verket, som foruten spesialskrevne sanger omfattet en animasjonsfilm hun selv hadde laget, fant sted 22. juni 2021. Festspillene i Nord-Norge presenterte forestillingen slik:«“Et fucka år” er en reise i sorgprosessering etter selvmord, og det spekteret av følelser man kan få i form av sinne, anger og sorg. Med lun humor, voksent alvor og barnlig fantasi dras man inn i et fiktivt univers med fantasifull animasjon inspirert av både Studio Ghibli og Tove Janssons Mummidalen.»

## Diskografi
* *Straumført* (Clearpass, 2014) EP
* *Hjerteræk* (Clearpass, 2014)
* *Skjømmingsboka* (Clearpass, 2018)
* *2018* (Rural Rebel Rock, 2022)

## Referanser


## Eksterne lenker
*
Liste over matrikkelgårder på Lista

**Liste over matrikkelgårder på Lista** i Farsund kommune i Agder fylke omfatter gårdsnummer 1–125 og omfatter alle matrikkelgårdene på Lista. Lista var egen kommune fram til kommunesammenslåingen i 1965. Kommunen ble slått sammen med Farsund, Herad og Spind. Navnet ble Farsund kommune.

Øst på Lista ligger Sunde. Her vokste strandstedet Farsund opp. I middelalderen lå Listas sentre for styring, skatteinnkreving og kultur på steder som Huseby, Vanse og Helvig. I denne perioden lar det seg ikke gjøre å skille en egen beretning om Sunde og Sundehaugen (Møllehaugen) fra Listas historie. Først ved 1600-tallet begynner et sentrum å ta form ved sundet.
## Liste

## Se også
* Lista
* Farsund by
* Vanse
* Vestbygda

## Referanser


## Litteratur
* Kåre Rudjord: *Listaboka I - gard og folk*, Farsund 1980.
* Kåre Rudjord: *Listaboka II - gard og folk*, Farsund 1981.
* Kåre Rudjord: *Listaboka IV - Bygdehistorie. Fra formannskapslov til kommunesammenslåing*, Farsund 1987.
* Njål Vere: *Listamålet : grammatikk, ordbok, stadnamn og folkeminne. 1*, Farsund 1993.
* Njål Vere: *Listamålet : grammatikk, ordbok, stadnamn og folkeminne. 2*, Farsund 1994.
* Njål Vere: *Listamålet : grammatikk, ordbok, stadnamn og folkeminne. 3*, Farsund 1995.
* Olav Arild Abrahamsen: *Farsund bys historie, bind I. En by blir til : fra stedets oppkomst til 1850*, Farsund 1997.
* Olav Arild Abrahamsen: *Farsund bys historie, bind II. Sjøfartsbyen 1850–1930 årene*, Farsund 2001.
* Olav Arild Abrahamsen: *Farsund bys historie, bind III. Fra rederby til industrikommune 1940–2000*, Farsund 2007.

## Eksterne lenker
* Lista på norgeskart.no
* Listaboka I - gard og folk: Nasjonalbiblioteket, nb.no
* Listaboka II - gard og folk: Nasjonalbiblioteket, nb.no
* Listamålet 1, Nasjonalbiblioteket, nb.no
* Listamålet 2, Nasjonalbiblioteket, nb.no
* Listamålet 3, Nasjonalbiblioteket, nb.no
* Kulturnav
Orlovdiamanten

**Orlovdiamanten** er en roseslipt diamant på 189,6 karat.

I 1774 ble Orlovdiamanten kjøpt av fyrst Grigorij Orlov, som gav den til Katarina II av Russland. Hun fikk den montert i tsarens scepter. Orlov-diamanten er nå en del av kronjuvelsamlingen i Kreml i Moskva.

## Kilder
* Malecka, Anna. «Did Orlov buy the Orlov?», *Gems & Jewellery: The Gemmological Association of Great Britain*, vol. **23** (6), juli 2014, s. 10-12.
Hope-diamanten

**Hope-diamanten** er en 45½ karat diamant med safirblå farge. Den er en del av en stein på 112 karat som ble ført til Europa fra India og kjøpt av Ludvig 14. i 1668. 

Diamanten ble i utgangspunktet ervervet i 1660-årene av den franske kjøpmannen Jean-Baptiste Tavernier i Golkonda i India. Det var han som brakte den til Europa og solgte den til den franske konge. Den ble slipt  til en 67 karats stein i 1673, men forsvant i 1792 under den franske revolusjon da de franske kronjuveler ble stjålet. 

Det antas at Hope-diamanten er diamanten til den franske konge i omslipt tilstand. Den har siden 1958 tilhørt Smithsonian Institution i Washington D.C. i USA.

Diamanten er oppkalt etter bankieren H.P. Hope fra London.

## Referanser


## Eksterne lenker
*
Jacobdiamanten

**Jacobdiamanten** (engelsk: **Jacob Diamond**) er en farveløs diamant som ble funnet i 1884 i India.

Del ble slipt i 58 fasetter og er 39,5&nbsp;mm lang, 29,25&nbsp;mm bred og 22,5&nbsp;mm dyp. Den veier 184,5 karat (36,90 gram). Jacobdiamanten går for å være en av verdens største diamanter.

Den tidligere eier var nizamen av den indiske fyrstestaten Hyderabad. I 1995 ble diamanten ervervet av den indiske regjering, og den havnet i Reserve Bank of India i Mumbai.

## Referanser


## Eksterne lenker
* stern.de: ''Diamonds are forever''
Blåtoner fra bakrommet

***Blåtoner fra bakrommet*** er et musikkalbum med Reidar Larsen, utgitt den 18. september 2015.
## Sporliste
# «Bakromsblues» (Gunnar Roalkvam/Reidar Larsen)
# «I nått har Ole Lukkøye fri» (Sveinung Dybvig/Reidar Larsen)
# «Nattens konge» (Sverre Erik Henriksen)
# «Janne Jensen» (Svein Tang Wa/Reidar Larsen)
# «Slapp nå av» (Ingvar Hovland/Arne Skage jr.)
# «Den gode følelsen» (Bjørn Vassnes)
# «Håndå på rattet» (Ingvar Hovland/Arne Skage jr.)
# «Bygdadyret» (Ingvar Hovland/Arne Skage jr.)
# «Det e ikkje mi tid» (Gunnar Roalkvam/Reidar Larsen)
# «Øve hau og hav» (Sveinung Dybvig/Reidar Larsen)
# «Kom tebage, ikkje gå» (Sveinung Dybvig/Reidar Larsen)
## Medvirkende
### Musikere
* Reidar Larsen - sang, piano, plystring, orgel, låtskriver, tekniker, miksing, produsent 
* Arne Skage jr. - gitarer, perkusjon, låtskriver 
* Knut Hem - trommer, perkusjon 
* Kjell Inge Brovoll - munnspill på *Bakromsblues*, *Håndå på rattet*
* Terje Tysland - sang/trekkspill på *I nått har Ole Lukkøye fri*
* Sverre Erik Henriksen - div. instrumenter, produsent, tekniker, miksing, låtskriver 
* Brynjar Meling - tuba på *I nått har Ole Lukkøye fri*
* Vidar Kenneth Johansen - saksofon på *I nått har Ole Lukkøye fri*
* Svein Ragnar Myklebust - keyboard/orgel på *Nattens konge*, *Den gode følelsen*, *Det e ikkje mi tid*
* Harald Halle - gitar på *Nattens konge*
* Grethe Svensen - vokal på *Nattens konge*
* Kirsten Marie Bjerga - vokal/kor på *Nattens konge*, *Slapp nå av*, *Det e ikkje mi tid*
* Eva Bjerga Haugen - vokal/kor på *Nattens konge*, *Slapp nå av*, *Det e ikkje mi tid*
* Helene Stølen - vokal/kor på *Nattens konge*, *Slapp nå av*, *Det e ikkje mi tid*
* Hanne Stølen - vokal/kor på *Nattens konge*, *Slapp nå av*, *Det e ikkje mi tid*
* Jan Tore Lauritsen - cajun/zydeco-trekkspill på *Janne Jensen*
* Bjørn Vassnes - gitar på *Den gode følelsen*
* Rune Eilertsen - gitar på *Det e ikkje mi tid*
* Knut Reiersrud - gitar/munnspill på *Kom tebage, ikkje gå*

## Eksterne lenker
* Blåtoner fra bakrommet
Flipper’s guitar

var et japansk band dannet av Keigo Oyamada (også kjent som Cornelius) og Kenji Ozawa i 1988. Bandet, samt soloprosjektene til hovedmedlemmene, var meget innflytelsesrike i den såkalte «Shibuya-kei»-sjangeren i Tokyo på 90-tallet.

## Diskografi
;Studioalbum
* *Three Cheers for Our Side!* (25. august 1989)
* *Camera Talk* (6. juni 1990)
* *Doctor Head's World Tower* (10. juli 1991)

;Samlealbum
* *Colour Me Pop* (21. desember 1991 - Polystar/Trattoria)
* *On Pleasure Bent* (1. april 1992 - Polystar/Trattoria) - livealbum
* *Singles* (26. september 1992)
* *Treasure Collection* (30. juni 1999)

;Singler og EPer
* «Friends Again» b/w «Happy Like a Honeybee» (25. januar 1990)
* «Young, Alive, In Love» b/w «Haircut 100» (5. mai 1990)
* *Camera! Camera! Camera!* (25. september 1990) - EP
* «Love Train» b/w «Slide» (21. november 1990)
* «Groove Tube» b/w «Groove Tube Part 2» (20. mars 1991)
* «Blue Shinin' Quick Star» b/w «Dolphin Song» (25. august 1991)

;Videoer
* *Lost Pictures, Original Clips & CMS + Testament* (VHS) (1. september 1993) (DVD (utgitt 28. januar 2004))

;Hyllestalbum
* *Tribute to Flipper's Guitar: Friends Again* (19. november 2003 - Pastel Music)

## Eksterne lenker
*
Kenneth Lonergan

**Kenneth Lonergan** (født 16. oktober 1962 i The Bronx i New York City i USA) er en amerikansk skuespillforfatter, manusforfatter og filmregissør.

## Liv og virke
### Bakgrunn
Kenneth Lonergan var sønn av en mor som var psykiater og en far som var lege. Moren var jødisk, og faren irsk.

Lonergan begynte å forfatte i *high school* på Walden School, en privatskole på Manhattan med et sterkt dramaprogram.

Hans første skuespill, *The Rennings Children*, ble utvalgt til Stephen Sondheims  *Young Playwright's Festival* i 1982 mens han fortsatt var i skolealder. Lonergan matrikulerte til Wesleyan University, der han studerte manusskriving og teaterinstruksjon. Han tok også New York Universitys program for teatermanusskriving. Han fikk også opplæring ved HB Studio i New York City.

### Karriere
#### Teater
Lonergans første teatersuksess kom med stykket *This is Our Youth* (1996). I 1999 skrev han *The Waverly Gallery*, basert på galleriet til bestemoren hans i Greenwich Village, noe som ga han en nominasjon til Pullitzerprisen for drama. I 2002 skrev han *Lobby Hero*. Skuespillet hans *The Starry Messenger* hadde premiere Off-Broadway i 2009 med hans kone J. Smith-Cameron og Matthew Broderick i hovedrollene.

#### Film
Lonergans startet filmkarrieren sin som manusforfatter for *[[Analyze This]]* (1999). Han fikk deretter i oppdrag å skrive manus for *[[The Adventures of Rocky and Bullwinkle]]* (2000).

Lonergan skrev og regisserte filmen *[[You Can Count On Me]]* i 2000, med Martin Scorsese som eksekutiv produsent, og vant flere priser for beste manus. Han var medforfatter på manuset for *[[Gangs of New York]]* (2005). I 2005 begynte innspillingen av hans andre film der han både var manusforfatter og regissør, *[[Margaret (film)|Margaret]]*, med Anna Paquin og Matt Damon i hovedrollene. Filmen var imidlertid i postproduksjon i over fem år siden Lonergan, produsentene og klippansvarlige ikke ble enige om hvordan filmen skulle klippes, noe som førte til flere rettslige tvister før filmen til slutt ble utgitt i 2011.

Lonergan skrev og regisserte *[[Manchester by the Sea]]* (2016) som høstet god kritikk da den ble sluppet. Han ble nominert til to Golden Globes under den 74. Golden Globe-utdelingen for arbeidet med filmen (beste regi og beste manus).

## Filmografi

## Referanser


## Eksterne lenker
* 
*
Manga: The Complete Guide

***Manga: The Complete Guide*** er en encyklopedi fra 2007 skrevet av Jason Thompson og gitt ut av Del Rey. Encyklopedien har oppslag med grunnleggende detaljer og korte anmeldelser av over 1000 mangaer som har blitt oversatt til engelsk og gitt ut i Nord-Amerika. Selv om Thompson oppgis som forfatter på bokens omslag, så ble noen oppslag skrevet av andre anmeldere, forså å bli gjennomgått av Thompson.
## Referanser
Hortensiadiamanten

**Hortensiadiamanten** ble funnet i India og er en av Golcondadiamantene. Den ble kjøpt av kong Ludvig XIV av Frankrike i 1643 og var i hans besittelse til 1715. Den er en 20 karats pentagonal diamant. Den er blant der franske kronjuveler. 

Den ble stjålet to ganger, under den franske revolusjon, og fra Marineministeriet der den ble oppbevarte. Hortensiadiamanten er utstilt i Galerie d'Apollon i Louvremuseet i Paris.

## Referanser
Stønad

En **stønad** er ensidig overføring av vederlagsfrie ytelser, vanligvis i form av penger fra offentlig sektor til privatpersoner. Stønader er ikke knyttet næringsvirksomhet. Ytelser til næringsvirksomhet kalles derimot **[[subsidie]]r** eller **tilskudd**. Ordet er et nynorsk avløserord for **understøttelse**.

Stater som har som politisk mål å være velferdsstater har innført lover og regler som gir innbyggerne rett på økonomiske stønader i bestemte situasjoner og livsfaser. I Norge er det særlig folketrygden og NAV som tildeler stønader. 

## Referanser


## Eksterne lenker
* lovdata.no folketrygdloven
Varekostnad

**Varekostnad** er kostnader som påløper ved kjøp og produksjon av varer, inkludert toll og avgifter, men eksklusiv merverdiavgift.

## Referanser
Astrid Hilde

**Astrid Margrethe Hilde** (født 8. juli 1970) er en norsk jurist og politiker for Arbeiderpartiet. Hun har arbeidet som advokat for Advokatfirmaet Simonsen Vogt Wiig AS og som juridisk rådgiver for Agder Energi.  Hilde ble i 2015 valgt som ordfører i Søgne kommune.

## Referanser


## Eksterne lenker
*
Matstreif

**Matstreif** er en mat- og drikkefestival som foregår på Youngstorget i Oslo 20.-21. september 2024. Festivalen arrangeres i år av Hanen, Bondens Marked og Stiftelsen Norsk Mat med støtte fra ASKO, Meny, Selvaag eiendom og Innovasjon Norge. 

Festivalen hadde cirka 200 utstillere i 2016 og cirka 200 000 besøkende i 2015. I år vil om lag 250 utstillere delta og antall besøkende ventes å være godt over 200.000. Festivalen inkluderer torgsalg, matløyper og ulike aktiviteter rettet mot mat og drikke, med mål om å gi lokale produsenter en plattform for å nå nye kunder og profilere norske produkter.  I 2023 ble det omsatt lokalmat for 12 milliarder kroner, og regjeringen har satt et mål om å øke dette til 25 milliarder innen 2035.  De langsiktige ambisjonene er derfor å etablere en årlig festival som fremmer norsk lokalmat- og drikkeproduksjon, og bidrar til økt verdiskaping og utvidelse av markedet for disse produktene.
 
Festivalen arrangeres i 2024 på Youngstorget, men har tidligere år funnet sted på både Rådhusplassen, Kontraskjæret, Aker brygge og Tjuvholmen.

## Referanser


## Eksterne lenker
*Matstreif på Innovasjon Norges hjemmeside. Besøkt 7. januar 2017.
Portrett av en morder

***Portrett av en morder*** (org. *Portrait of a Killer – Jack the Ripper: Case Closed*) er en dokumentarisk sakprosabok fra 2002 av den amerikanske forfatteren Patricia Cornwell. Her presenterer hun teorien om at den britiske kunstmaleren Walter Sickert var den notoriske Jack the Ripper, som herjet i London i 1888.

Sammen med en gruppe rettsmedisinere, historikere, kunsteksperter og politifolk har Patricia Cornwell gennomgått materialet om Ripper-drapene: brev, fingeravtrykk, politirapporter og mye annet materiale, og gir på denne bakgrunn et forslag om drapsmannens identitet. Teorien underbygges av analyser av Sickerts malerier, dagbøker, brev og andres utsagn.

## Referanser


## Se også
* Whitechapel-mordene
* **

## Eksterne lenker
* 
* ISBN 0-425-19273-3
* Portrait of a Killer. Jack the Ripper: Case Closed? hos Casebook: Jack the Ripper
* Patricia Cornwell and Walter Sickert: A Primer hos Casebook: Jack the Ripper